Missatge: (suposo que aquest és el lloc correcte pel fil) Després de gairebé nou anys, aquest dilluns va aparèixer per darrera vegada el diari El Mundo de Ibiza y Formentera com a edició diferenciada per a les Pitiüses. La seva editora, Ibiza de Publicaciones, ha pres la decisió per les elevades pèrdues econòmiques que arrossegava l’edició i per la impossibilitat de renegociar a la baixa les condicions econòmiques del seu acorda amb el diari El Mundo per a l’ús de la seva capçalera i continguts informatius, segons informa el Diario de Ibiza. El tancament del diari afecta cinc empleats fixos i tres col·laboradors, la meitat del personal que tenia en els seus inicis. El Mundo de Ibiza y Formentera va néixer el juny de 2001 coincidint amb els primers enfrontaments entre el sector turístic i els primers governs progressistes de les Pitiüses i les Balears. Els seus promotors van ser quatre dels principals empresaris eivissencs: Antonio Matutes Juan, Abel Matutes Tur, Alonso Marí Calbet i Vicente Juan Guasch, encara que posteriorment aquests dos últims es van deslligar del projecte. Tots ells formaven part del primer consell d’administració de l’editora al costat d’un representant d’Unidad Editorial. El seu primer director va ser el periodista Eduardo Inda. Actualment la publicació la dirigia Agustín Peri, que també dirigeix El Mundo el Día de Baleares. Al llarg de tots aquests anys, El Mundo de Ibiza y Formentera va tancar els seus exercicis amb pèrdues a causa de l’escassa contractació publicitària i a les seves reduïdes vendes. Pendent encara de dipositar al Registre Mercantil els comptes corresponents als anys 2008 i 2009, el 2007 va declarar unes pèrdues de més de 259.000 euros, un passiu de 479.125 euros i deutes a creditors que superaven els 774.000 euros, segons informa el Diario de Ibiza. http://www.comunicacio21.com/textecomplet.asp?id_texte=15171

Resposta: S'ha acabat l'edició de les Pitiüses, però El Mundo Baleares, a on el xat hi ha sortit més d'un cop, seguirà existint oi?